ચાલુ શેર હોલ્ડરોને નિકળવાની તક આપવા અને લીસ્ટીંગના લાભ માટે આ કંપની તેનો રૂ. ૧૦ નો એક એવા ૧૮૫૪૭૯૪૦૦ ઈકવીટી શેર, શેર દીઠ રૂ. ૫૪ થી રૂ. ૫૬ના ભાવે ઓફર કરીને રૂ. ૧૦૦૧.૫૯ કરોડથી રૂ. ૧૦૩૮.૬૮ કરોડ (નીચેના અને ઉપરના પ્રાઈઝ બેન્ડના આધારે ) આ આખો ઈસ્યુ વેચાણ માટેનો છે અને તેથી કોઈ ફંડ કંપનીમાં જનાર નથી. જાહેર ભરણા માટે આ ઈસ્યુ તા. ૨૬.૦૩.૨૦૧૮ ના રોજ ખુલશે અને તા. ર૮.૦૩.૨૦૧૮ના રોજ બંધ થશે. ઓછામાં ઓછી અરજી ૨૬૫ શેર્સ માટે અને તેના પછીના ગુણાંકમાં કરવાની રહેશે. ફાળવણી પછી તેમના શેર બી એસ ઈ અને એન એસ ઈ પર લીસ્ટ થશે. આ ઈસ્યુના લીડ મેનેજર કોટક મહિન્દ્રા કેપિટલ કું. લી, સી એલ એસ એ ઈન્ડિયા પ્રા. લી, જે પી મોર્ગન ઈન્ડિયા પ્રા. લી. અને યસ સિકયુરીટીસ (ઈન્ડિયા) લી છે. કાર્વી કોમ્યુટરશેર પ્રા. લી. આ ઈસ્યુના રજીસ્ટ્રાર છે. આ ઈસ્યુ, ઈસ્યુ પછીની તેમની ભરપાઈ થયેલ મૂડીના ૨૩.૫૯ ટકા હિસ્સો આપશે. શરુઆતમાં ભાવોભાવ શેર આપ્યા પછી તેમણે બીજા શેર રૂ. ૧૦.૫૭ થી રૂ. ર૩૮ના ભાવે આપે અને ઓગષ્ટ ર૦૦૬ માં એક શેર પર બે બોનસ શેર, એપ્રિલ ર૦૧૪ માં એક શેર પર બે શેર અને માર્ચ ર૦૧પ માં એક શેર પર એક શેર બોનસ આપેલ હતો. આ ઈસ્યુ પછી તેમની ભરપાઈ થયેલ મૂડી છે એટલી જ એટલે કે રૂ. ૭૮૬.૪૧ કરોડ જ રહેશે કારણ કે આ સેકંડરી ઈસ્યુ છે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૧૧.૭૪ અને રૂ. ૩૬.૦૭ છે. અનેસ્ટેક હોલ્ડરોને વેચાણ માટે રૂ. ૪.૧૭ થી રૂ. ૧૭.૧૮ છે. (આર એચ પી નું પેજ નં. ૪ર જુઓ. ) તેઓ તેમના આ ધંધા સાથે સી એસ આર પ્રવૃત્તિ પણ ચલાવે છે, તે અશક્ત અને અક્ષમ લોકોને ઉદ્યોગના નિયમો મુજબ સેવાઓ અને રોકડ આપે છે. આ કાર્યની આવનાર મુલાકાતીઓ દ્વારા પ્રશંસા કરવામાં આવે છે. તેમની બધી હોટલ તેમના અતિથિઓને ખર્ચેલ નાણાંનું મૂલ્ય આપતા પ્રાઇમ સ્થળોમાંની એક છે.